OzLabs/hebrew-wiki-articles huggingface dataset:
אנה סאבולצ'י

אנה סאבולצ'י (בהונגרית: Szabolcsi Anna; בודפשט, 24 ביולי 1953) בלשנית אמריקאית ממוצא יהודי-הונגרי, פרופסור באוניברסיטת ניו יורק, חברה באקדמיה ההונגרית למדעים.

== קורות חייה ==
הורים היו: לאסלו סבולצ'י וגרטרוד אנה פישר. בין 1972 לבין 1976 הייתה סטודנטית בפקולטה למדעי הרוח של אוניברסיטת אטווש לוראנד (ELTE-BTK). בין 1976 ל-1990 עבדה במכון לבלשנות של האקדמיה ההונגרית למדעים. היא הייתה ראש המחלקה לבלשנות כללית ושותף מדעי בכיר. בין 1990 ל-1998 הייתה פרופסורית ב-UCLA (אוניברסיטת קליפורניה בלוס אנג'לס). מאז 1998 היא פרופסורית באוניברסיטת ניו יורק. בשנת 2019 נבחרה לחברת כבוד של אקדמיה ההונגרית למדעים.

תחום המחקר שלה הוא תחביר הונגרי וסמנטיקה פורמלית.

== חייה הפרטיים ==
ב-1974 נישאה לבמאי הקולנוע לאסלו שאנטָה. נולדה להם בת, יוליה לילי (1994).<ref>Lásd Hermann Péter (főszerk.): Ki kicsoda 2000 2, Greger-Biográf Kiadó, Budapest, 1516, 1999.</ref>

== עבודותיה ==
* A birtokos szerkezet és az egzisztenciális mondatok (1992) (המבנה הרכושני והמשפטים הקיומיים)
* Ways of Scope Taking (עורכת, מחברת, 1997)
* Verbal Complexes (עם הילדה קופמן, 2000)
* Quantification (2010)

== פרסים והוקרה ==
* קנדידטית לדוקטורט לבלשנות (דוקטורט קטן) (1987)
* דוקטור (PHD) של האקדמיה ההונגרית למדעים (1999)

== לקריאה נוספת ==
* MTI Ki kicsoda 2009. Szerk. Hermann Péter. Budapest: Magyar Távirati Iroda. 2008. ISBN 978-963-1787-283 (מי זה מי? סוכנות הידיעות ההונגרית)
* [https://as.nyu.edu/faculty/anna-szabolcsi.html Szabolcsi Anna hivatalos oldala] (דף הבית של אנה סאבולצ'י)

== ראו גם ==
* [http://www.nyu.edu/projects/szabolcsi/Szabolcsi_CV_Feb_2018.pdf אנה סאבולצ'י] 
* [https://as.nyu.edu/faculty/anna-szabolcsi.html אנה סאבולצ'י] באתר NYU
* [https://mta.hu/koztestuleti_tagok?PersonId=11260 אנה סאבולצ'י] באתר האקדמיה ההונגרית למדעים
== הערות שוליים ==

קטגוריה:נשים הונגריות
קטגוריה:חברי האקדמיה ההונגרית למדעים
קטגוריה:בלשנים ולשונאים הונגרים
קטגוריה:בוגרות אוניברסיטת אטווש לוראנד בודפשט
קטגוריה:יהודיות הונגריות
קטגוריה:בודפשט: אישים
קטגוריה:יהודים חברי האקדמיה ההונגרית למדעים
קטגוריה:בלשנים ולשונאים יהודים הונגרים
קטגוריה:סגל אוניברסיטת קליפורניה בלוס אנג'לס
קטגוריה:סגל אוניברסיטת ניו יורק
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
מוקדמות מונדיאל 2026 - אסיה

מוקדמות מונדיאל 2026 באסיה הוא טורניר המוקדמות, בהשתתפות 46 המדינות החברות בקונפדרציית הכדורגל של אסיה (AFC). הנבחרות יתמודדו על 8 המקומות הישירים למונדיאל 2026 ועל מקום בפלייאוף הביניבשתי. המוקדמות יתקיימו במספר סיבובים כאשר שני הסיבובים הראשונים משמשים גם כמוקדמות לגביע אסיה בכדורגל 2027
* סיבוב ראשון: 20 הנבחרות שדורגו במקומות 27–46 בדירוג פיפ"א ביולי 2023 יתמודדו בצמד משחקים, בית וחוץ. 10 הנבחרות המנצחות יעלו לשלב הבא.
* סיבוב שני: 36 הנבחרות (10 המנצחות של הסיבוב הראשון ו־26 הנבחרות הראשונות באסיה) יחולקו ל־9 בתים של 4 נבחרות וישחקו ביניהן בשיטת בית חוץ. שתי הנבחרות הראשונות בכל בית יעפילו לשלב המוקדמות הבא (וגם יעפילו אוטומטית לגביע אסיה 2027).
* סיבוב שלישי: 18 הנבחרות שיעלו מהשלב השני יחולקו לשלושה בתים של שש נבחרות כל אחת. שתי הראשונות מכל בית יעלו למונדיאל. הנבחרות שיסיימו במקומות השלישי והרביעי יעלו לסיבוב הבא.
* סיבוב רביעי: שש הנבחרות שיסיימו במקום השלישי והרביעי יחולקו לשני בתים של שלוש קבוצות וישחקו במגרש נייטרלי האחת נגד השנייה. הראשונה תעפיל לגביע העולם והשניה תעלה לשלב הבא.
* סיבוב חמישי: שתי הנבחרות שיסיימו במקום השני בסיבוב הקודם ישחקו ביניהן משחק בית חוץ כאשר המנצחת תעפיל לפלייאוף הבין-יבשתי.

==הגרלה==
{| class="wikitable"
|+לפי דירוג פיפ"א יולי 2023
|-
! colspan="3"|עלו לסיבוב השני
! colspan="2"|מתמודדים בסיבוב הראשון
|-
! דירוג 1
! דירוג 2
! דירוג 3
! דירוג 1
! דירוג 2
|- style="vertical-align:top"
| (20) (22) (27) (28) (54) (59) (70) (72) (73)
| (74) (80) (82) (86) (94) (95) (96) (97) (99)
| (100) (110) (113) (115) (135) (136) (137) (138)
| (149) (150) (153) (155) (156) (157) (158) (160) (175) (176)
| (182) (183) (185) (187) (189) (190) (192) (201) (203) (204)
|}

== סיבוב ראשון ==
{| class="wikitable"
|-
! קבוצה א' !! תוצאה !! קבוצה ב' !! סיבוב ראשון !! סיבוב שני
|-
| || 2–0 || || 1–0 || 1–0
|-
| || 2–3 || || 1–1 || 1–2
|-
| || 3–1 || || 2–1 || 1–0
|-
| || 4–1 || || 3–0 || 1–1
|-
| || 5–1 || || 5–1 || 0–0
|-
| || 0–1 || || 0–0 || 0–1
|-
| || 7–0 || || 4–0 || 3–0
|-
| || 12–0 || || 6–0 || 6–0
|-
| || 4–2 || || 4–0 || 0–2
|-
| || 2–1 || || 1–1 || 1–0
|}

== סיבוב שני==
===בית א===

===בית ב===

הערה: המשחקת בין קוריאה הצפונית ליפן היה אמור להתקיים בקוריאה הצפונית אולם כמה שבועות לפני המשחק קוריאה הצפונית הודיעו שלא יארחו את נבחרת יפן בגלל מחלה זהומית ביפן. פיפ"א הודיע להם שיש להם למצוא אצטדיון חלופי. בגלל שקוריאה הצפונית לא הצליחה למצוא אצטדיון חלופי, המשחק בוטל ונקבל הפסד טכני לקוריאה הצפונית.

===בית ג===

הערה: סין עלתה לשלב הבא בזכות תוצאות המשחקים בינה לבין תיאילנד

===בית ד===

===בית ה===

===בית ו===

===בית ז===

===בית ח===

===בית ט===

==סיבוב שלישי==

===בית א'===

===בית ב'===

===בית ג'===

==הערות שוליים==

קטגוריה:מוקדמות המונדיאל
קטגוריה:מונדיאל 2026
מחר ועוד מחר ועוד מחר

מחר ועוד מחר ועוד מחר, הוא ספר מאת הסופרת האמריקאית גבריאל זווין שיצא לאור ב-2022. הספר עוסק בחברות בין סאם מייזר וסיידי גרין מגיל 12 ועד גיל 40, במהלכם סאם וסיידי יצרו יחד משחקי מחשב ויקימו חברת משחקים משפיעה מאמצע שנות ה-90 ועד לשנות ה-20 של המאה ה-21. כותרת הספר לקוחה מתוך המונולוג המפורסם של שייקספיר במחזה מקבת', במהלכו מקבת מלין על חוסר המשמעות של החיים.

==עלילה==
סאם מייזר, מתיידד עם סיידי גרין כשהם נפגשים בביה"ח שבו סאם מאושפז לאחר ניתוח קשה ברגלו עקב תאונת דרכים שעבר. סיידי, שמבקרת בביה"ח, פוגשת את סאם משחק במשחק סופר מריו, ורואה איך הוא מצליח לעבור שלב שהיא לא הצליחה. הם מתחילים לדבר ולהתיידד. אחות ביה"ח מבקשת מסיידי שתמשיך לבוא ולהיפגש עם סאם, כיוון שזו הפעם הראשונה שהוא מתקשר עם מישהו מאז שהגיע לביה"ח. בתמורה סיידי מקבלת שעות התנדבות לבית הספר. סיידי נהנית מהזמן עם סאם ולכן לא מספרת לו על כך שזמן המפגש שלהם נחשב כהתנדבות עבורה, וכשסאם מגלה זאת, הוא כועס על סיידי ומנתק איתה כל קשר.
6 שנים מאוחר יותר, סאם וסיידי נפגשים בתחנת רכבת בבוסטון בדרכם לאוניברסיטה. סיידי נותנת לסאם משחק שהיא יצרה כחלק מקורס שהיא לומדת, וברגע שסאם משחק בו, הוא יודע שהוא חייב לשכנע את סיידי להכין איתו משחקים. בסיוע של שותפו לדירה מרקס שהופך למפיק של המשחק שלהם, סיידי וסאם מקדישים את הקיץ להכנת המשחק "איצ'יגו" שעוקב אחר פעוט בן 3 שאובד בים, ומנסה לחזור הביתה.
איצ'יגו הופך ללהיט, והשלושה מקימים חברת משחקים ומתחילים להפיק משחקים מורכבים יותר, במקביל מערכות היחסים שלהם הופכות למתוחות ותחרותיות.

==תהליך יצירת הספר==
זווין מתארת בראיון לפובלישר וויקלי, שהתחילה לכתוב את הספר עוד ב-2017, אבל שהחלקים המשמעותיים של הכתיבה שלו אירעו בעיקר בזמן מגפת הקורונה, בה אי אפשר היה לטייל לשום מקום. עבור זווין, כתיבה על ניו יורק, וקליפורניה ויפן, איפשרה לה לבקר במקומות האלו למרות שהיא הייתה בביתה<ref></ref>. לטענתה, משחקי מחשב הם סוג של רומן. יש להם דמות ראשית, עלילה, רפרנסים תרבותיים לספרים או למשחקים אחרים. מבחינתה, הספר מתמקד בעיקר במערכת היחסים בת ה-30 שנה של סיידי וסאם ושיתוף הפעולה היצירתי שלהם וכיצד הוא דוחף את שניהם להוציא את המיטב שלהם. במובן זה, הספר הוא יותר סיפור התבגרות מאשר ספר על עולם משחקי המחשב אם כי ניתן לראות תוך כדי ההתבגרות של סאם וסיידי, כיצד התעשייה של המשחקים מתבגרת אף היא ומשתנה.

== הערות שוליים ==

קטגוריה:ספרי 2022
חיבור על נשים דגולות במלחמה

חיבור על נשים דגולות במלחמה (בלטינית: Tractatus de mulieribus claris in bello, ביוונית: , "נשים חכמות ואמיצות באמנות המלחמה") היא יצירה יוונית עתיקה קצרה מאת סופר או סופרת אנונימיים, הדנה בארבע-עשרה נשים קדומות מפורסמות. למרות הכותרת, לא כל הנשים המוזכרות הן לוחמות, חלקן פוליטיקאיות מוצלחות. בהתבסס על תארוך ההיסטוריונים המוזכרים ביצירה כמקורות, היא נכתבה לכל המוקדם לקראת סוף המאה ה-2 או תחילת המאה ה-1 לפני הספירה. לפי פרופ' דבורה גרא, ייתכן והיצירה נכתבה על ידי פמפילה מאפידאורוס, היסטוריונית מהעת העתיקה שפעלה ביוון במהלך המאה ה-1 לספירה.

היצירה כוללת את הנשים הבאות:
* סמירמיס
* זריניאה 
* ניטוקריס המצרית 
* ניטוקריס הבבלית
* ארגיאה 
* דידו
* אטוסה
* רודוגונה 
* לידה 
* פרטימה 
* תרגליה 
* טומיריס
* ארטמיסיה
* אונומריס

== לקריאה נוספת ==
*

== הערות שוליים ==

קטגוריה:יוון העתיקה
קטגוריה:ספרות בשפה היוונית
קטגוריה:יוון העתיקה: ספרות והיסטוריוגרפיה
קטגוריה:נשים בעת העתיקה
Delresto (Echoes)

"Delresto (Echoes)" הוא שיר של הזמרת האמריקאית ביונסה והראפר האמריקאי טראוויס סקוט, המכיל קולות ללא קרדיט של ג'סטין ורנון מלהקת האינדי פולק האמריקאית בון איבר. השיר יצא לאור באמצעות פארקווד אנטרטיינמנט, קקטוס ג'ק רקורדס, קולומביה רקורדס ואפיק רקורדס כסינגל השני<ref></ref> מתוך אלבום האולפן הרביעי של סקוט, Utopia, ב-28 ביולי 2023.<ref></ref> השיר הופק על ידי סקוט עצמו, לצד הפקה נוספת של היט-בוי, מייק דין ואלן ריטר, כשכל הארבעה כתבו את השיר יחד עם ביונסה, ורנון וג'יימס בלייק.<ref></ref>

==רקע והוצאה==
בראיון ל-Complex מ-2015, סקוט הצהיר ש"שיתוף הפעולה החלומי" שלו הוא עם ביונסה. הוא הסביר: "אתה יודע, אני מיוסטון, היא מיוסטון. אני מרגיש כאילו אנחנו בהחלט צריכים לעשות קצת מוזיקה".<ref></ref> בשנת 2019, נחשף בראיון ל-Vibe של אמן ה-R&B טון סטית' כי ביונסה וסקוט רצו לשתף פעולה, שכן שירו של סטית' "Good Company" הוצג כדמו לביונסה וסקוט לפני שהושלם על ידי קוואבו וסוואה לי.<ref></ref> מאוחר יותר, בסיבוב ההופעות העולמי של ביונסה, Renaissance World Tour, היא ביצעה את השיר "America Has a Problem". בזמן שהשיר התנגן, הוצגו תמונות של עיתון שכותרתו "The Echo" על מסכי ההופעה. תמונות אלו שימשו כרמז ל-"Delresto (Echoes)", ולאר מכן זוהו כמרכיב עיקרי בעטיפה של הסינגל.<ref></ref>

ב-22 ביולי 2023, במהלך הופעתו של סקוט ב-Rolling Loud במיאמי, נחשפו שמותם של שירים שונים מהאלבום, ובהם "Delresto (Echoes)". השיר, הכולל הופעת אורח של הזמרת האמריקאית ביונסה ולהקת האינדי פולק האמריקאית בון איבר, פורסם כסינגל השני מתוך האלבום Utopia, בסמוך לצאתו ב-28 ביולי 2023.

== מיקומי שיא ==

==קישורים חיצוניים==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי ביונסה
קטגוריה:שירי טראוויס סקוט
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי היט-בוי
קטגוריה:שירים שנכתבו על ידי מייק דין
קטגוריה:שירים שהופקו על ידי היט-בוי
קטגוריה:שירים שהופקו על ידי מייק דין
קטגוריה:סינגלים בהוצאת אפיק רקורדס
פיטר אטיה

פיטר אטיה (באנגלית: Peter Attia; נולד ב-19 במרץ 1973) הוא רופא קנדי-אמריקאי, אשר נודע במיוחד בשל התמחותו בתחום חקר הארכת תוחלת החיים ושיפור הבריאות הכללית.

== ביוגרפיה ==
פיטר אטיה הוא בנם של מהגרים נוצרים קופטים ממצרים. אטיה נולד וגדל בעיר טורונטו שבקנדה. בשנת 1996 אטיה קיבל תואר ראשון בהנדסת מכונות ומתמטיקה שימושית מאוניברסיטת קווינס שבקנדה, ובשנת 2001 קיבל תואר שני ודוקטורט מבית הספר לרפואה של אוניברסיטת סטנפורד.

=== קריירה רפואית ===
מיוני 2001 ועד יולי 2006 עבד בבית החולים ג'ונס הופקינס בבולטימור שבמרילנד שם הוא התמחה באונקולוגיה כירורגית. בנוסף, בין השנים 2003 עד 2005 היה גם עמית במשך שנתיים ב-NIH בבת'סדה שבמרילנד שם המחקר שלו התמקד בטיפולים במלנומה אשר מבוססים על מערכת החיסון.<ref></ref>

בשנת 2014 הקים אטיה קליניקה פרטית המתמקדת בהארכת תוחלת החיים ושיפור הבריאות הכללית.<ref></ref>

=== פעילות ציבורית ===
מעבר לעבודתו הקלינית לאורך השנים אטיה היה שותף בפרויקטים שונים לקידום המודעות בקרב הציבור הכללי לשיפור הבריאות ואריכות הימים.

אטיה השיק בין היתר את הבלוג "The Eating Academy" בו הוא דן בהרחבה בנושאים הקשורים לבריאות, תזונה, פעילות גופנית ואריכות ימים. בהמשך השיק גם את הפודקאסט "The Peter Attia Drive", שבו הוא נוהג לראיין מדי שבוע מומחים שונים בנושאים כמו אריכות ימים, בריאות מטבולית ומחקר רפואי.

בשנת 2012 אטיה ייסד את עמותת יוזמת מדעי התזונה (NuSI) אשר ממוקדת בקידום המחקר בתחום התזונה והתמודדות עם האתגרים הבריאותיים ההולכים וגדלים הקשורים להשמנה, סוכרת ומחלות מטבוליות.<ref></ref><ref></ref>

בשנת 2013 אטיה היה אחד מהדוברים ב-TEDMED בו הוא חלק עם הציבור את התובנות שלו לגבי אריכות ימים.<ref></ref><ref></ref>

בנובמבר 2021 התראיין במשך מעל לשלוש שעות בפודקאסט של ג'ו רוגאן "The Joe Rogan Experience".<ref></ref>

ב-28 במרץ 2023 יצא לשווקים ספרו של אטיה "Outlive: The Science and Art of Longevity"<ref></ref> אשר לפי הניו יורק טיימס "היה רב מכר נמלט מאז שפורסם"<ref name="Marchese2023"></ref>

=== חיים אישיים ===
אטיה גר כיום בעיר אוסטין שבמדינת טקסס יחד עם אשתו ושלושת ילדיו.<ref></ref>

מעבר להישגיו הרפואיים, אטיה הוא גם שחיין מוכשר, אשר היה האדם ה-120 שהצליח לשחות לבדו לאורך 35 קילומטרים מהאי סנטה קטלינה לעיר לוס אנג'לס.<ref></ref>

== קישורים חיצוניים ==
* 

==הערות שוליים==

קטגוריה:קנדים ממוצא מצרי
קטגוריה:קנדים שנולדו ב-1973
החמישייה הסודית (מיני-סדרה)

החמישייה הסודית (באנגלית: The Famous Five) היא מיני-סדרה בריטית המהווה עיבוד לסדרת ספרים באותו השם מאת איניד בלייטון, שפותחה והופקה על ידי ניקולס וינדינג רפן עבור "BBC" ו-"ZDF".

==צוות השחקנים==
* דיאנה בבניקובה – ג'ורג
* אליוט רוז – ג'וליאן
* קיט ראקוזן – דיק
* פלורה ג'קובי ריצ'רדסון – אן
* ג'ק גליסון – וונטוורת
* ג'יימס לאנס – קוונטין, אביה של ג'ורג'.
* אן אקינג'ירין – פאני, אמה של ג'ורג'.
* דיאנה קוויק – גברת וונטוורת

==הפקה==
===פיתוח===
ביוני 2023 נמסר לראשונה כי הקולנוען הדני ניקולס וינדינג רפן שוקד על פיתוח עיבוד טלוויזיוני חדש שיתבסס על סדרת ספרי הילדים הקלאסית "החמישייה הסודית" מאת איניד בלייטון עבור "BCC" ו-"ZDF". עוד נמסר כי העיבוד הטלוויזיוני יכלול שלושה פרקים בני 90 דקות; על כתיבת שלושת הפרקים, הופקדו מתיו ריאד, פריה קיי. דוסאנג' ומתיו בוץ'; ועל הפקת הסדרה, סופי מקלאנסי.
===ליהוק===
ב-26 ביולי 2023, נמסר כי את חברי "החמישייה הסודית" יגלמו כלב בורדר קולי בשם קיפ לצד דיאנה בבניקובה, אליוט רוז, קיט ראקוזן ופלורה ג'ייקובי ריצ'רדסון. בנוסף, לצוות השחקנים לוהקו גם ג'יימס לאנס, ג'ק גליסון, אן אקינג'ירין ודיאנה קוויק.

===צילומים===
צילומי הרקע עבור המיני-סדרה החלו ביוני 2023, ברחבי דרום מערב אנגליה. צילומי המיני-סדרה עצמה החלו ביולי 2023 בגלוסטרשייר, במספר מספר לוקיישנים בסביבה, בהם קתדרלת גלוסטרשייר.

==קישורים חיצוניים==

==הערות שוליים==

קטגוריה:מיני-סדרות טלוויזיה
קטגוריה:סדרות דרמה בריטיות
קטגוריה:סדרות נעורים בריטיות
קטגוריה:סדרות מתח בריטיות
קטגוריה:סדרות טלוויזיה המבוססות על ספרים
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות טלוויזיה בריטיות לילדים
אור רויזמן

אור רויזמן (נולד ב-22 במרץ 2002) הוא כדורגלן ישראלי המשחק בעמדת כנף שמאל במכבי פתח תקווה, בהשאלה ממכבי תל אביב.

== קריירה ==
בוגר מחלקת הנוער של מכבי מכבי תל אביב, שם הצטיין, ומשעלה לבוגרים הושאל לבית"ר תל אביב בת ים (11 שערים) ולסקציה נס ציונה (ארבעה כיבושים ושלושה בישולים בליגת העל), כשבמהלך שתי עונות ההשאלה שלו היה שחקן הרכב קבוע. ב-10 ביולי 2023 הושאל להפועל ירושלים. ביוני 2024 סיים את השאלתו בהפועל ירושלים וחזר למכבי תל אביב. ב-3 ביולי 2024 הושאל למכבי פתח תקווה.

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני מכבי תל אביב
קטגוריה:כדורגלני בית"ר תל אביב בת ים
קטגוריה:כדורגלני סקציה נס ציונה
קטגוריה:כדורגלני הפועל ירושלים
קטגוריה:כדורגלני מכבי פתח תקווה
קטגוריה:ישראלים שנולדו ב-2002
אוסקר פורלונג

אוסקר אלברטו פורלונג צ'ריטיינאו (בספרדית: Oscar Alberto Furlong Chretienneau; 22 באוקטובר 1927 – 11 ביוני 2018) היה כדורסלן, טניסאי ומאמן טניס ארגנטינאי. ככדורסלן הוא זכה עם נבחרת ארגנטינה באליפות העולם הראשונה ב-1950 ובפרס ה-MVP של אליפות העולם בכדורסל הראשון בהיסטוריה. הוא התחרה גם בטורניר הכדורסל האולימפי בלונדון 1948 והלסינקי 1952, ונכנס להיכל התהילה של פיב"א בספטמבר 2007.

== ראשית חייו ==
פורלונג החל לשחק כדורסל וטניס במועדון ספורט וילה דל פארקה. מאוחר יותר הוא התרכז בכדורסל, במחלקות הנוער של המועדון. לאחר הופעת הבכורה שלו בקבוצה הבוגרת ב-1944 זכה פורלונג ב-6 אליפויות טורניאו מטרופוליטנו בואנוס איירס (1945–1948, 1951 ו-1954), ליגת חובבים שנוהלה על ידי התאחדות הכדורסל הארגנטינאית. בשנת 1953 החל פורלונג ללמוד באוניברסיטת סאות'רן מתודיסט בטקסס, ארצות הברית, במדיה שיחק כדורסל מכללות. הוא סיים את לימודיו ב-1956, אז הגיע לפיינל פור טורניר אליפות המכללות בכדורסל.

== קריירה בנבחרת הלאומית ==
פורלונג (בלבן) ב[[אליפות העולם בכדורסל 1950.]]
פורלונג הופיע במדי נבחרת ארגנטינה בטורניר הכדורסל באולימפיאדת לונדון (1948), ולאחר הפסד צמוד 57–59 לאלופה בסופו של דבר, ארצות הברית, בו קלע 18 נקודות, כונה על ידי מאמן ארצות הברית, עומאר בראונינג, "אחד משחקני בכדורסל הטובים ביותר שראיתי". על אף שניצחה שלושה משחקים מתוך חמישה לא הצליחה הנבחרת להעפיל לרבע הגמר וסיימה במקום ה-15 מתוך 23 נבחרות. לאחר הטורניר קיבל פורלונג הצעות לשחק במדי קבוצות ה-NBA מיניאפוליס לייקרס ובולטימור בולטס ובקבוצת כדורסל המכללות של אוניברסיטת קנטקי, אך דחה את כולן.

פורלונג היה חבר בנבחרת ארגנטינה שזכתה באליפות העולם בכדורסל 1950, אליפות העולם הראשונה, סיים כסגן מלך הסלים ונבחר לחמישיית הטורניר ול-MVP של אליפות העולם בכדורסל. בגמר הטורניר נגד ארצות הברית הוא קלע 20 נקודות. ב עזר פורלונג לנבחרתו לזכות במדליית הכסף. בטורניר הכדורסל באולימפיאדת הלסינקי (1952) הוביל פורלונג את ארגנטינה למקום הרביעי לאחר שהפסידה בחצי הגמר לארצות הברית 76–85.

בשנת 1953, לאחר שהוביל את נבחרתו לזכייה באוניברסיאדה הוא קיבל מלגה לאוניברסיטת סאות'רן מתודיסט, במדיה שיחק שלוש שנים. ב-1955 הוא עזר לארגנטינה לזכות שוב מדליית הכסף ב.

== פרישה מכדורסל וקריירת טניס ==
בשנת 1957, בזמן ששיחק כדורסל במדי וילה דל פארקה, נאלץ פורלונג לפרוש מוקדם, בגיל 30, לאחר שהמשטר הצבאי החדש החליט שכל חברי נבחרת ארגנטינה באליפות העולם ייחשבו כמקצוענים, מכיוון שהפרו את "קוד החובבנות" של הוועד האולימפי הבין-לאומי לאחר שקיבלו מכוניות במתנה. ב-8 בינואר 1957 הושעו כל חברי הנבחרת מכדורסל לכל החיים.

מאוחר יותר שיחק פורלונג טניס, ודורג שביעי במדינה. ב-1966 הצטרף לוועדה של איגוד הטניס הארגנטינאי והפך לסגן נשיא, ולאחר מכן מונה למאמן נבחרת גביע דייוויס של ארגנטינה. בשנתו האחרונה כמאמן הנבחרת הוביל פורלונג את ארגנטינה לחצי גמר גביע דייוויס 1977.

== קישורים חיצוניים ==

*
*[https://www.fiba.basketball/hall-of-fame/Oscar-Furlong פרופיל], באתר היכל התהילה של פיב"א

== הערות שוליים ==

קטגוריה:כדורסלני אוניברסיטת סאות'רן מתודיסט
קטגוריה:חברי היכל התהילה של פיב"א
קטגוריה:סנטרים (כדורסל)
קטגוריה:כדורסלנים באולימפיאדת הלסינקי (1952)
קטגוריה:כדורסלני נבחרת ארגנטינה
קטגוריה:כדורסלנים ארגנטינאים
קטגוריה:בואנוס איירס: אישים
קטגוריה:טניסאים ארגנטינאים
קטגוריה:ארגנטינאים שנולדו ב-1927
קטגוריה:ארגנטינאים שנפטרו ב-2018
דוד משולם

דוד משולם (25 במאי 1930 – 4 באוגוסט 1987) היה פסל וצייר ישראלי.

== ביוגרפיה ==
נולד בקיוסטנדיל, בולגריה, ועלה לישראל לבדו כמדריך בשומר הצעיר בשנת 1948. לחם ונפצע קשה בדרדרה, במלחמת העצמאות.

בתום שירותו הצבאי החל ללמוד פיסול במדרשה לאמנות בתל אביב, אצל הפסל משה שטרנשוס, מאנשי קבוצת האמנים "אופקים חדשים", ולאחר מכן המשיך ללימודי ציור במכון אבני, בין היתר אצל הציירים יחזקאל שטרייכמן ואביגדור סטימצקי.

בתחילת שנות ה-60 נסע לפריז והמשיך בלימודי האמנות בבית הספר הלאומי הגבוה לאמנויות היפות ("הבוז-אר של פריז"), שם הציג במספר תערוכות, בין היתר בבינאלה של פריז ב-1961 וב-1963, בסלון הסתיו בשנת 1963 ובסלון הצייר הצעיר בשנת 1964.

במקביל, הציג בין השנים 1959–1964 שש תערוכות יחיד בגלריה לאמנות כ"ץ בתל אביב וכן בתערוכה הכללית של אמני ישראל במוזיאון תל אביב לאמנות.

בשנת 1966 הציג תערוכת יחיד במוזיאון בית דיזנגוף, ובשנת 1970 שב להציג בפריז בגלריית Serret-Fauveau.

לאורך שנות ה-60 וה-70 לימד ציור ומלאכה בבית ספר היסודי "יוסף הגלילי" בתל אביב, וכן לימד ציור ופיסול במוזיאון תל אביב בחוגים לילדים. בשנות ה-80 לימד ציור במכון אבני ובחוגים פרטיים בביתו. עסק בהוראה וביצירה, וכן המשיך להוציא לאור ספרי אמנות, עד לפטירתו בשנת 1987.
דוד משולם בסטודיו האמן ברחוב בילו, תל אביב
דוד משולם מתחת לפסלו immigrants
דוד משולם מפסל דיוקן בחימר

=== תערוכות קבוצתיות נוספות ===
* סמלים ודמיון, עמותת הציירים והפסלים, תל אביב, 1972
* תערוכת הגרפוטק הישראלי, ספרית שער ציון, בית אריאלה, תל אביב, 1979
* בית פתוח ותערוכת אמנות, בית משפחת ד'לוגוף, ניו יורק, ארצות הברית, 1980
* אוסף רוז'ה ואריה דוברון, מוזיאון יד לבנים, פתח-תקוה, 1982 ו-1983
* יוליפו 87, יפו, 1987
* בריאות ואריכות ימים – גילויי הומור באמנות הישראלית, ספרית שער ציון, בית אריאלה, תל אביב, 1990
* העשור הראשון – הגמוניה וריבוי, המשכן לאמנות על שם חיים אתר, קיבוץ עין חרוד, 2008
* מקרר 3, סטודיו "המקרר", תל אביב, 2019

=== ספריו ===
משולם פרסם שישה ספרים בנושא אמנות:
* ציורים 1960 – 1968 (אלבום רפרודוקציות), תל אביב: צפורה ראובן, 1969
* פסלים ורישומים (אלבום פיסול), תל אביב: כתובות, 1970
* רישומים, תל אביב: שער פאר, 1972
* רבע אור על חצי צל (רישומים), תל אביב: יהודית, 1977
* Posteriors, תל אביב: לוין, 1983
* פרופיל שמאל, תל אביב: ציפורה ראובן, 1987

== סגנון אמנותי ==
רוב יצירתו של משולם היא בסגנון סוריאליסטי. הוא השתייך לדור הציירים "הפיגורטיביים החדשים" של שנות ה-50, וביסס את דמות האדם ביצירותיו על סגנון ההולם סיטואציה מסוימת, דבר שאפשר לו לפתח סיטואציות הנעות בין הקומי, הטראגי והאבסורדי. הוא נותר נאמן לסגנון זה גם מעבר לתמורות סגנוניות ולתמורות קיצוניות בתפיסה הציורית עצמה.

עם עזבונו האמנותי של דוד משולם נמנים כאלף ציורים, פסלים וליטוגרפיות, וכן ספרים ואלבומים של יצירותיו.

== פרסים ==
משולם זכה על יצירותיו בפרס דיזנגוף לציור בשנת 1963, וכן בפרס אויגן קולב לגרפיקה ישראלית מטעם מוזיאון תל אביב לאמנות בשנת 1965.

== קישורים חיצוניים ==
* גדעון עפרת, [https://gideonofrat.wordpress.com/2012/04/10/יוחזר-דוד-משולם-לתודעה/ יוחזר דוד משולם לתודעה!], מתוך המחסן של גדעון עפרת, 10 באפריל 2012
* 
* [https://www.facebook.com/profile.php?id=100063684020690 עמוד פייסבוק המוקדש ליצירתו של דוד משולם]

== הערות שוליים ==

קטגוריה:נפטרים ב-1987
קטגוריה:ילידי 1930
קטגוריה:ציירים ישראלים
קטגוריה:פסלים ישראלים
קטגוריה:זוכי פרס דיזנגוף
לינדה ג'ווין

לינדה ג'ייבין (באנגלית: Linda Jaivin; נולדה ב-27 במרץ 1955) היא סינולוגית וסופרת ומתרגמת יהודייה אוסטרלית ילידת ארצות הברית.
== ביוגרפיה ==
לינדה ג'ייבין נולדה בניו לונדון, קונטיקט, למשפחה יהודית. הסבים שלה היו פליטים יהודים מהאימפריה הרוסית, שהיגרו לארגנטינה ולארצות הברית.

העניין שגילתה בסין ובשפות סיניות הוביל אותה ללימודים בתחום, באוניברסיטת בראון. ב-1977 עברה לטאיוואן, כדי להעמיק את ידיעותיה וב-1979 עברה להונג קונג. עעבודתה הראשונה הייתה עריכת תוכני ספרים עבור הוצאת אוניברסיטת אוקספורד. בהמשך היא עבדה עבור המגזין Asiaweek, שם הכירה מלומד אוסטרלי בשם Geremie Barmé, איתו התחתנה בהמשך. בני הזוג עברו, ב-1986, לקנברה, אוסטרליה.

== מיצירותיה ==
=== ספרות יפה ===
* 1995, Eat Me אכלו אותי
* 1996, Rock 'n' Roll Babes from Outer Space בחורות רוקנרול מהחלל החיצון
* 2006, The Infernal Optimist האופטימיסט התופתי
* 2009, A Most Immoral Woman אישה הכי לא מוסרית
* 2012, Dead Sexy: The Wicked Story מת סקסי: הסיפור המרושע
* 2014, The Empress Lover מאהב הקיסרית
* 2014, Miles Walker, You're Dead מיילס ווקר, אתה מת

=== ספרי עיון ===
* 2001, The Monkey and the Dragon: A True Story About Friendship, Music, Politics and Life on the Edge, הקוף והדרקון: סיפור אמיתי על חברות, מוזיקה, פוליטיקה והחיים על הקצה
* 2012, Confessions of an S & M Virgin, וידויים של בתולה S & M
* 2013, In Praise of a Plural World, בשבחו של עולם רבים
* 2014, Beijing, בייג'ינג
* 2021, The Shortest History of China, ההיסטוריה הכי קצרה של סין, תורגם לעברית מאנגלית על ידי תום דולב והופיע בהוצאת דביר ב-2022.

== קישורים חיצוניים ==

* [https://www.smh.com.au/entertainment/books/interview-linda-jaivin-20140410-36e7l.html לינדה ג'ווין בראיון עיתונאי] 

קטגוריה:סופרים יהודים אוסטרלים
קטגוריה:מתרגמות יהודיות
קטגוריה:סופרות אוסטרליות
קטגוריה:בוגרות אוניברסיטת בראון
קטגוריה:בוגרי אוניברסיטת בראון
קטגוריה:ילידות 1955
קטגוריה:אוסטרלים שנולדו ב-1955
היאנגה אמבוק

היאנגה מנאנגה אמבוק (בצרפתית: Hianga'a Mananga Mbock; נולד ב-28 בדצמבר 1999 בברסט שבצרפת) הוא כדורגלן צרפתי המשחק בעמדת הקשר בקבוצת ברסט מליגת העל הצרפתית.

== קריירת מועדונים ==
אמבוק גדל במחלקות הנוער של AS ברסט וברסט. בשנת 2017 החל לשחק בקבוצת המילואים של ברסט. ב-20 באוקטובר 2019 ערך את הופעת הבכורה שלו בקבוצה הראשונה של המועדון, בניצחון על מץ במסגרת גביע הליגה הצרפתית לעונת . ב-23 בנובמבר ערך את הופעת הבכורה שלו בליגת העל הצרפתית, בתיקו 1-1 נגד נאנט במסגרת המחזור ה-14 בליגה לעונת 2019/2020. ב-11 בינואר 2020 הבקיע את שער הבכורה שלו במועדון, בניצחון 5-2 על טולוז במסגרת המחזור ה-20 בליגה.

ב-31 באוגוסט 2022 הושאל אמבוק למשך עונת לקן מליגת המשנה הצרפתית. הוא ערך 24 הופעות ליגה במהלך תקופת ההשאלה, בהן הבקיע שער אחד.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני ברסט
קטגוריה:כדורגלני קן
קטגוריה:צרפתים שנולדו ב-1999
סובייצקה

סובייצקה היא סדרת דרמה קומית ישראלית שעלתה לשידור ב-13 באוגוסט 2023 בערוץ כאן 11. הסדרה נכתבה על ידי דנה אברמוביץ' ובוימה על ידי ענת סטלינסקי. 

== עלילה ==
במרכז הסדרה סיפורה של ענת (אניה), סטודנטית צעירה למתמטיקה. היא אומנם ילידת ישראל אך הוריה עלו מברית המועצות לשעבר. ענת מתכחשת למוצא הסובייטי שלה כדי לנסות ולהיטמע בחברה הישראלית בה נולדה וגדלה, ולמרות זאת היא מתוייגת כ"רוסייה". לאחר שאביה פוטר מעבודתו במפעל לאחר 20 שנה, לא מקבל דמי אבטלה ומושפל בביטוח לאומי, ענת מוצאת את עצמה בעימות קולני עם פקיד הביטוח הלאומי שבעקבותיו היא הופכת, מבלי שהתכוונה לכך מלכתחילה, לקול של הדור שלה, בני העולים מברית המועצות. הסדרה עוקבת אחר התהליך שעוברת ענת, במהלכו היא מקבלת את מוצאה והופכת ל"סובייצקה", קולה של העלייה ברשתות חברתיות, וכך נחשפת לקשיי העלייה שחוו בני הדורות השונים במשפחתה.<ref></ref>

== שחקנים ודמויות ==
{| class="wikitable"
!שם השחקנ/ית
!שם הדמות
!אודות הדמות
|-
|סוזנה פפיאן
|ענת (אניה) גולדנברג<ref></ref>
|גיבורת הסדרה
|-
|יבגניה דודינה
|אלה גולדנברג
|אימה של ענת
|-
|דניאל סטיופין
|סטניסלב "סטס" גולדנברג
|אחיה של ענת
|-
|גרא סנדלר
|סמיון יפימוביץ' גולדנברג
|אביה של ענת
|-
|לנה פרייפלד
|אנסטסיה "נסטי" גולדנברג
|אשתו של סטס
|-
|פירה קנטור
|מריה יעקובלבנה "מאשה" נידלמן
|סבתה של ענת
|-
|מילי עשת
|אלמוג
|החברה הכי טובה של ענת, ברמנית ב״גושפנקא״
|-
|דניאל מורשת
|אתגר
|מנהל פאב ״גושפנקא״ ומנהל בו ערבי ספוקן וורד ושירה
|-
|פיליפ שאולוב
|אלכסנדר "אלכס" סטלינסקי
|חבר ללימודים של ענת
|-
|יואב רוטמן
|גלעד
|סטודנט לקולנוע מיודד עם ענת
|-
|שלומי אברהם
|
|פקיד בביטוח הלאומי
|-
|אמיר וולף
|אריאל גורליצקי
|מרצה באוניברסיטה
|-
|יבגני טרילצקי
|
|וטרן בחגיגות יום הניצחון
|-
|מאי גריאני
|שירן
|חברת ילדות של ענת. מאורסת לליאם
|-
|גיא אדלר
|
|מגיש התוכנית "כמעט חצות" בטלוויזיה
|-
|נדיה קוצ'ר
|ח"כ שרה בלום
|חברת כנסת ממוצא סובייטי
|-
|קובי זיסלין
|קובי
|פקיד רבנות
|}

== הפקה ==
הסדרה הופקה עבור תאגיד השידור הישראלי על ידי חברת ההפקה "ארצה הפקות". יוצרת ותסריטאית: דנה אברמוביץ', בימוי: ענת סטלינסקי, עורכת תסריט: אסתר נמדר תמאם, יוצרי המוזיקה המקורית: ערן פריאון, עופר פריאון ויקיר בן טוב. את לוגו הסדרה צילם ועיצב פיני סילוק.

== פרסים ומועמדויות ==
{| class="wikitable sortable"
!שנה
!פרס
!קטגוריה
!מועמד(ים)
!תוצאה
!מקור
|-
! rowspan="5" |2024
| rowspan="5" |פרס האקדמיה לטלוויזיה
|סדרת דרמה קומית וקומדיות מצבים
|"סובייצקה" – עונה 1
|
| rowspan="5" |<ref></ref>
|-
|שחקנית ראשית בסדרת דרמה קומית וקומדיית מצבים
|סוזנה פפיאן
|
|-
|שחקנית משנה בסדרת דרמה קומית וקומדיית מצבים
|יבגניה דודינה
|
|-
|תסריט בסדרת דרמה קומית וקומדיית מצבים
|דנה אברמוביץ'
|
|-
|ליהוק בסדרה עלילתית
|לימור שמילה
|
|}

== קישורים חיצוניים ==
* 

* 
* [https://www.youtube.com/watch?v=xkSOASnnrqw קדימון הסדרה], כאן 11, יוטיוב
* 
* 
* 

== הערות שוליים ==

קטגוריה:סדרות טלוויזיה ישראליות
קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנת 2023
קטגוריה:כאן 11: תוכניות וסדרות
I'm Going Slightly Mad

I'm Going Slightly Mad הוא סינגל של להקת הרוק הבריטית קווין. הוא נכתב על ידי פרדי מרקיורי ופיטר סטרקר, ויצא כסינגל השני מתוך האלבום Innuendo. השיר יצא כסינגל ב-4 במרץ 1991, חודש לאחר יציאת האלבום. המילים והקליפ הנלווה מקרינים את השיר כהומוריסטי וקליל, למרות המילים העוסקות בירידה הנפשית שחווה מרקיורי כאחת ההשפעות של האיידס.

עטיפת הסינגל נוצרה בהשראת ציור של ז'אן גרנדוויל.

==וידאו קליפ==
את הקליפ של "I'm Going Slightly Mad" ביים צוות הבמאים האוסטרי DoRo, שכלל את רודי דולזאל והאנס רוסאכר. הוא צולם בפברואר 1991 באולפני ליימהאוס. התלבושות נוצרו על ידי דיאנה מוסלי. הוא מציג את הלהקה לבושה ופועלת בצורה סוריאליסטית, כולל הגיטריסט בריאן מיי לבוש כפינגווין, המתופף רוג'ר טיילור עונד קומקום תה על ראשו ורוכב על תלת אופן בעוד מרקיורי מתגנב אליו ורודף אחריו גבר בחליפת גורילה, הבסיסט ג'ון דיקון בתור ליצן, ומרקיורי חובש בננות בתור פאה, שמתכתב עם השורה "אני חושב אני עץ בננה".

בקליפ מרקיורי היה חולה במידה ניכרת באיידס. למרות זאת, ניתן לראות את מרקיורי מאוד אקספרסיבי בסצנות של הקליפ. הוא אפילו ביים באופן פעיל חלק מהסטוריבורד של הקליפ. מרקיורי התאפר כדי לכסות את הכתמים על פניו, ושכבה נוספת של בגדים מתחת כדי להסתיר את הירידה במשקל. הוא גם לבש פאה, שכיסתה את קו שיערו הנסוג, וחליפה, שניהם בסגנון הפופולרי בהשראה הגותית באותה תקופה.

לעומת זאת, בקליפ של "These Are the Days of Our Lives", הקליפ האחרון שמרקיורי צולם בו, הוא כמעט שלא זז, מכיוון שמצבו הידרדר עוד יותר. בנוסף שני הקליפים של שני השירים צולמו בשחור לבן.

==קישורים חיצוניים==

==הערות שוליים==

קטגוריה:שירי קווין
קטגוריה:שירים באנגלית
קטגוריה:שירים על בריאות הנפש
קטגוריה:שירי סינת'-פופ
קטגוריה:סינגלים בהוצאת הוליווד רקורדס
משה חי אהרוני

הרב משה חי אהרוני (תרנ"ו - י"ג תשרי תשי"ח, 1957-1896) היה רב, סופר ומתרגם, איש ציבור ופעיל ציוני בקהילה היהודית בכרמאנשאה שבכורדיסטן האיראנית.
== ביוגרפיה ==
אהרוני נולד למרים וליצחק אשר היו בתהליך עלייה מיזד לארץ ישראל ושהתמקמו בכרמאנשאה. בשנת 1904 היה אהרוני לאחד התלמידים הראשונים שלמדו בבית הספר של "כל ישראל חברים" בעיר. בצעירותו הוסמך לרבנות והפך למקורב למנהיג המקומי, הרב הרופא חכים אגא ג'אן. במקביל לעיסוק בתורה, אהרוני התפרנס ממסחר סיטונאי ובניהול חשבונות. בשלב מסוים אף עבדו תחתיו כעשרות עובדים. למד ושלט בשפות רבות, ובהן פרסית, ערבית, אנגלית, צרפתית וגרמנית. השכלתו כללה גם זיקה ציונית, והוא היה מנוי לשבועון העולם של ההסתדרות הציונית העולמית. הוא אף החל לעסוק בהנהגה ציבורית ודתית, והוביל את וועד הקהילה היהודית בעיר. בשנת 1934 פורסם בירושלים ספר הדרשות שלו "פרדס הדת".<ref></ref>

בשנת 1922 התחתן עם מאהי חכימזאדה, צאצאית למשפחת אנוסי משהד.

ב-9 בינואר 1953 עלה לארץ והתיישב עם משפחתו בתל אביב-יפו ובחולון. בשנותיו האחרונות היה פעיל בקהילת עולי פרס, אך התקשה למצוא פרנסה. במקביל, עבד על כתיבת מילון עברי-פרסי אך לא זכה לסיים את כתיבת המילון. הוא נפטר בשנת 1957, ונקבר בבית העלמין קריית שאול שבתל אביב.<ref></ref>

הארכיון האישי של אהרוני כולל כתבי יד, תצלומים אישיים וקהילתיים, מפת הקהילה, פנקסים וכתובות, ומכתבים אישיים. הארכיון שמור בספרייה הלאומית.<ref></ref>

== הערות שוליים ==

קטגוריה:ישראלים ילידי איראן
קטגוריה:אנשי עסקים יהודים איראנים
קטגוריה:רבנים איראנים ופרסים
קטגוריה:ישראלים שנולדו ב-1896
קטגוריה:ישראלים שנפטרו ב-1957
מחנה בולפורד

מחנה בולפורד (באנגלית: Bulford Camp) הוא מחנה צבאי בריטי ועיירה צבאית כ-12 ק"מ צפונית לסולסברי בוילטשייר שבדרום-מערב אנגליה.

המחנה, שנוסד בשנת 1897 ונמצא בשימוש מתמשך מאז, הוא חלק ממערך בסיסי הצבא הבריטי במישור סולסברי אשר באופן היסטורי כלל שטחי אימון נרחבים. מחנה בולפורד חולש על שטח של כ-1.6 קמ"ר ומחולק לשני אזורים שביניהם עובר כביש איימסברי-טידוורת', כאשר בצד המזרחי נמצא קסרקטיני פיקטון, מקום מושבה מאז 1992 של מפקדת הדיוויזיה השלישית, רגימנט הקשר שלה, מפקדת קבוצת ההנדסה ה-25 והגדוד הראשון של הרגימנט המרסיאני.

קסרקטיני קיווי מנציח את נוכחות החיילים הניו זילנדים ששהו במקום ב-1919 וכולל את הרגימנט השלישי, המשטרה הצבאית המלכותית, והגדוד החמישי של רגימנט הרובאים. בצד המערבי של המחנה שוכנות מפקדות חטיבות השריון ה-12 וגדוד מודיעין לצד יחידות לוגיסטיקה בקסרקטיני וורד, מפקדת חטיבת השריון ה-20 בקסרקטיני וינג, ורגימנט משמר הפרשים בקסרקטיני פאוול.

==יחידות עיקיות מוצבות==
מפקדות:
* מפקדת הדיוויזיה השלישית
* מפקדת צוות קרב חטיבת השריון ה-12
* מפקדת צוות קרב חטיבת השריון ה-20
* מפקדת הרגימנט שלישי, המשטרה הצבאית המלכותית
* מפקדת קבוצת ההנדסה ה-25 (הכוללת שלושה רגימנטים של חיל ההנדסה המלכותי)

יחידות:
* רגימנט משמר הפרשים
* הגדוד החמישי, רגימנט הרובאים
* הגדוד הראשון, הרגימנט המרסיאני
* גדוד המודיעין הצבאי הרביעי, חיל המודיעין
* רגימנט הקשר הדיוויזיה השלישית, חיל הקשר המלכותי

==הקיווי של בולפורד==
בשנת 1919, חיילים ניו זילנדים מחיל המשלוח שלקח חלק במלחמת העולם הראשונה, הוצבו במחנה בולפורד בזמן שחיכו לחזור למולדתם. בזמן זה הם חצבו על דופן גבעה סמוכה את הסמל הניו זילנדי הקיווי, בדומה לסמלים דומים שנחצבו בסלע הגיר בהיסטוריה הקדומה בגבעות האזור כגון הסוס לבן של וסטברי (ראו דמות גבעה).

מאז 2017 הקיווי של בולפורד מוגדר כמונומנט רשום ולכן זוכה לשימור והגנה, כאשר משרד הביטחון של בריטניה אמון על פעולות השימור והניקוי של הדמות.

==קישורים חיצוניים==

* [https://web.archive.org/web/20150925061244/http://www.bbc.co.uk/history/domesday/dblock/GB-416000-141000/page/5 היסטוריה של המחנה] באתר ה-BBC.
* [https://www.wartimememoriesproject.com/greatwar/allied/camp.php?pid=33 מחנה בולפורד] במהלך מלחמת העולם הראשונה באתר 'פרויקט זכרונות המלחמה'.

קטגוריה:וילטשייר
בולפורד
יעקב יוסף וייס

רבי יעקב יוסף וייס (י"ב בניסן ה'תרע"ו, 1916 – י"ט בניסן ה'תשמ"ח, 1988) היה האדמו"ר מספינקא, משקם החצר לאחר השואה. הקים מרכזים בארצות הברית ובישראל.

==ביוגרפיה==
נולד בעיירה ספנצה (ספינקא) לרבי ישראל חיים וייס, בן רבי יצחק אייזיק וייס, האדמו"ר ה"חקל יצחק" מספינקא. נישא למלכה, בת רבי אלתר מנחם מנדל הגר, האדמו"ר מבורשא (בן רבי פנחס מבורשא, ונכד רבי ברוך מוויז'ניץ).

בשואה נספו בני משפחתו, בהם סבו האדמו"ר ושלושת בניו, וכן רוב נכדיו. 
לאחר השואה התאחסן בבית משפחות שבשוביץ ומושקוביץ ברומניה, שהיו חסידי ספינקא לפני השואה וניצלו מן המחנות יחד איתו. נישא בשנית לפערל בת דודו רבי אביש הורוביץ מקראלי, חתן סבו רבי יצחק אייזיק.

כנצר כמעט יחיד לסבו, הוכתר על ידי שרידי החסידים לאדמו"ר מספינקא ולממשיך השושלת.

היגר לארצות הברית בשנת תש"ט, ופתח את בית מדרשו בקראון הייטס. בהמשך העתיק את חצרו לבורו פארק. הקים גם בתי מדרש בישראל, בבני ברק ובירושלים, וכן ישיבת ספינקא בבני ברק. היה מגיע לישראל לתקופות ממושכות.

דברי תורתו נלקטו ויצאו לאור בספר בשם "שיח יעקב יוסף".

==משפחתו==
גיסו (אח אשתו) היה בן דודו רבי שמואל צבי הורוביץ, מקראלי, שגם כיהן כאדמו"ר מספינקא בארצות הברית.
;בניו:
* רבי אביש וייס, חתן רבי נתן אייכנשטיין האדמו"ר מזידיטשויב. נפטר ממחלה בצעירותו.
* רבי נפתלי צבי וייס, האדמו"ר מספינקא בבורו פארק. חתן רבי חיים שמחה ישכר בער רובין מטומשוב.
* רבי ישראל חיים וייס, האדמו"ר מספינקא בבני ברק. חתן רבי ירחמיאל צבי יהודה רבינוביץ, האדמו"ר מביאלא פשיסחה.
* רבי מאיר אלעזר וייס, מכהן גם כאדמו"ר מספינקא בבורו פארק, ומגיע לעיתים לישראל. חתן רבי מרדכי דוד רובין מסאסרגן.
* רבי יצחק אייזיק וייס, נהרג בשנת תשמ"ד בתאונת דרכים. בניו רבי מאיר אביש ורבי אהרן ישראל חיים מכהנים כאדמו"רים מספינקא בבני ברק.

==קישורים חיצוניים==
* 
* [https://ivelt.com/forum/viewtopic.php?t=34918 רבי יעקב יוסף ווייס זצ״ל מספינקא - י״ט ניסן תשמ״ח - ובניו] באתר אייוועלט 

קטגוריה:אדמו"רי ספינקא
קטגוריה:אדמו"רים אמריקאים
קטגוריה:בני ברק: אדמו"רים
קטגוריה:משפחת הגר
מרי ג'יין ניויל

מרי ג'יין ניויל, באנגלית: Mary Jane Newill (1860–1947) הייתה ציירת, רוקמת, מורה, מאיירת ספרים ומעצבת ויטראז'ים אנגלייה. היא הייתה קשורה לתנועת האמנויות והאומנות. ניויל הייתה חברה בקבוצת בירמינגהם, קבוצה לא רשמית של אמנים ואומנות שעבדה בברמינגהם, אנגליה.

== ביוגרפיה ==
מרי ג'יין ניויל נולדה בשרופשייר, אנגליה בשנת 1860. <ref>"Rediscovered 100 year-old Arts and Crafts embroidery on view at All Saint's Church, Witley, Sundays 30 October and 6 November"</ref> היא למדה בבית הספר לאמנות בברמינגהם בשנות ה-80 וה-90. עמיתיה כללו את צ'ארלס מארץ' גיר, סידני מטיארד והנרי פיין.<ref>Cormack, Peter (2015). Arts and Crafts Stained Glass. Paul Mellon Centre. p. 55.</ref> היא זכתה במלגת ג'ון סקירו רייט בשנת 1880, ניויל המשיכה את לימודיה בפריז. היא חזרה לבירמינגהם ונשכרה ללמד רקמה ועיצוב בבית הספר לאמנות בבירמינגהם ב-1892, תפקיד אותו מילאה עד 1919. <ref>Curator, Philippa (24 July 2015). "Mary J Newill (1860-1947) Bromsgrove Guild Designer". Research Worcestershire.</ref>

בשנת 1893, הוצג הוויטראז׳ שלה Newill's Babes in the Woods - באגודת התערוכות השנתית של Arts and Crafts בלונדון, זה היה עיצוב הוויטראז' השני של אמנית אישה שהוצג, והראשון של אישה שהפכה מאוחר יותר לאמנית מסחרית מצליחה. הציור שימש מאוחר יותר את כריסטופר וואל כהמחשה במדריך רב ההשפעה שלו: עבודת זכוכית צבעונית (1905).
איור לספר
הרישומים של ניויל דומים לעבודותיו של המנטור שלה, סלווין אימג'. "אף שעבודות הוויטראז' שלה לאחר מכן התפתחו בדרכים מעניינות ומקוריות, היא תמיד שמרה על הדים של הפשטות הגרפית של אימג' ברישום."

לניויל היה סטודיו משלה במרכז ברמינגהם עד 1906, בתקופה שבה היו מעט נשים שעבדו במקצוע. <ref>"Newill and Gaskin". University of Birmingham</ref>היא הייתה מעצבת באגודה לאמנויות שימושיות וחברה בקבוצת בירמינגהם ובאגודה לתערוכות אומנויות ואמנות. רוב עבודות הוויטראז' שלה הוזמנו ונרכשו עבור מגורים פרטיים. שתי דוגמאות פומביות ליצירתה הן חלון בקפלת סנט מרי וכנסיית סנט אמברוז באדגבסטון, וחלון בכנסיית וורוקורדין בשרופשייר.
רקמה של ניויל ותלמידיה הוצגה בתערוכה הבינלאומית של 1906 בקרייסטצ'רץ', ניו זילנד. כמה מפרויקטי הרקמה שלה הוזמנו עבור כנסיות. דוגמאות לעבודות רקמה שלה נמצאות באוספים של מוזיאון ויקטוריה ואלברט ושל המוזיאון והגלריה לאמנות ברמינגהם.<ref>Morris, Barbara J (2003). Victorian Embroidery: An Authoritative Guide. p. 144.</ref>

== קישורים חיצוניים ==

* 

== הערות שוליים ==

קטגוריה:ציירות בריטיות
קטגוריה:ילידות 1860
קטגוריה:בריטיות שנפטרו ב-1947
קטגוריה:בריטים שנפטרו ב-1947
לתת פה

מתוך מופע תיאטרלי בבית ספר
מתוך מופע מוזיקלי
לתת פֶּה היא עמותה חינוכית שהוקמה בישראל בשנת 2015. העמותה עוסקת בחינוך למוגנות מינית ומיניות בריאה דרך פעילויות חינוכיות מגוונות, ופועלת במגזרים שונים ואוכלוסיות מגוונות בחברה הישראלית. העמותה מקיימת שיתוף פעולה עם מכון חרוב ומשרדיה שוכנים בקמפוס חרוב לילדים, בהר הצופים בירושלים.

== רקע ==
עמותת לתת פה הוקמה על ידי רן יהושע ושניאור וולקר מתוך צורך להגברת המודעות והחינוך למוגנות מינית בקרב ילדים ונוער, מתוך גישה חיובית ומתונה. העמותה שמה דגש על ראיית עולם חיובית ובריאה, חיזוק הקשר והשיח בין הורים וילדים, הקשבה וביטחון פנימי. פעילות העמותה נפרסת בכל רחבי הארץ. נכון לשנת 2023 בעמותה עובדים כ-60 מנחים מתחומי החינוך והטיפול. פעילות העמותה ממוקדת בסדנאות והרצאות להורים, ילדים ונוער. עמותת לתת פה מגיעה לכ-150,000 מוטבים מדי שנה.

פעילות העמותה מותאמת לאוכלוסיות שונות – דתיים וחילונים, חרדים וערבים. כמו כן העמותה מקיימת פעילות בתיווך לשפות שונות, כולל אמהרית, רוסית, טיגרינית, צרפתית ואנגלית. העמותה פועלת בבתי ספר, בקהילות ובתנועות נוער, ומקיימת שותפויות עם עיריות רבות ברחבי הארץ – עיריית ירושלים, עיריית תל אביב, עיריית חדרה, עיריית כפר סבא ועוד – וכן עם רשויות ומועצות מקומיות שונות.

החל משנת 2023 פעילות העמותה החלה להתרחב אל מעבר למדינת ישראל, דרך שיתוף פעולה ופעילות בקהילות יהודיות באירופה, בדרום אפריקה ובמרכז אמריקה.

== פעילות העמותה ==
עמותת לתת פה פועלת במגוון צורות לקדם מוגנות מינית ומיניות בריאה בקרב ילדים ונוער בישראל.
*סדנאות מוגנות בבתי ספר יסודיים – סדנאות מוגנות מינית משותפות להורים וילדים בנושא יצירת קשר ושיח פתוח, כללי מוגנות, סימולציות וכתובות לשיתוף.
*סדנאות מיניות בריאה לבני נוער – סדנאות בחטיבות ביניים ותיכונים בנושא גיל ההתבגרות, התפתחות פיזית ומנטלית, חינוך מיני ומיניות בריאה, בדגש על ראיית עולם ערכית וקשר מיטיב.
*מופעים תיאטרליים – מופעים מוזיקליים בבתי ספר יסודיים בנושא מוגנות מינית.
*הרצאות למבוגרים – הרצאות להורים, צוותים חינוכיים בבתי ספר, צוותי מוגנות בקהילה, רכזי נוער ועוד, בנושא מוגנות מינית, מוגנות ברשת ומיניות בריאה.
*קו ייעוץ – קו ייעוץ להורים ואנשי חינוך שעוסק במתן עזרה והכוונה במקרים של פגיעות מיניות ושאלות חינוכיות.
*קידום מדיניות – העמותה פועלת לקידום החינוך למוגנות מינית ומיניות בריאה בישראל, ולקחה חלק במאבק של הלובי למלחמה באלימות מינית לקידום רפורמה בחינוך המיני בישראל.

== תיקוף מחקרי ==
בשנת 2023 קיימה העמותה מחקר ייחודי בסוגו במסגרת עמותת מקסימום אימפקט (MAXIMUM IMPACT) במטרה לבחון את השפעת פעילות העמותה בתחום המוגנות. המחקר העלה כי במהלך הסדנאות 25% מהילדים שיתפו את הוריהם במצוקות מיניות שלא עלו לפניהן, ובששת החודשים שלאחר הפעילות נמצאה עלייה של 81% בשיחות היזומות של הצוות לגבי מוגנות ופגיעה מינית עם התלמידים. בנוסף הייתה עלייה של 350% במספר השיתופים של תלמידים אודות מקרים בעלי אופי מיני, לעומת התקופה קודם התכנית. כמו כן נמצא כי חברי סגל זיהו פי 7.5 יותר אירועים בהם עלו סימנים לפגיעה מינית, ודאגו לטיפול בכלל המקרים.

== לקריאה נוספת ==
* [https://www.1202.org.il/centers-union/publications/reports/635-2019-annual-report-hebrew מודל התגובה הטובה של לתת פה, בתוך: נעמי גוטמן ויפה ציונית, 'צופן סוד – שיח עם ילדים שיש חשד שנפגעו מינית'.] כן בבית ספרנו – חינוך לקידום מיניות הדדית ומניעת פגיעה מינית, איגוד מרכזי הסיוע לנפגעות ונפגעי תקיפה מינית, 2019

== קישורים חיצוניים ==
* 
* 
* 
* 
* 
* 
* 

== הערות שוליים ==

קטגוריה:ישראל: עמותות
בין העולמות

בין העולמות הוא סרט קולנוע ישראלי שעלה לאקרנים בשנת 2017 בכתיבה ובימוי של מיה חטאב, עם מאיה גסנר, יורם טולדנו ומריה זריק בתפקידים הראשיים.

העלילה היא על שתי נשים המגיעות מעולמות שונים שנפגשות בבית חולים עם הזמן הן מתקרבות זו לזו אך אחת מהן עושה הכל כדי להסתיר את זהותה האמיתית. רוב העלילה מתרחשת בבית החולים הדסה עין כרם.

הסרט הוקרן בפסטיבל הסרטים הבינלאומי חיפה ובפסטיבל הקולנוע בבוסאן, דרום קוריאה. מאיה גסנר זכתה בפרס השחקנית המצטיינת בפסטיבל לקולנוע הישראלי בקרפנטרה, צרפת.

==תקציר העלילה==
אוליאל "אולי" גלבוע (רועי גולן), מאבטח בסניף הביטוח הלאומי בירושלים נפצע קשה בפיגוע דקירה, מוחש לבית החולים הדסה עין כרם, מנותח ונמצא בתרדמת. אולי חזר בשאלה לפני חמש שנים ומאז ניתק הקשר עם משפחתו.

אביו מאיר (יורם טולדנו) הוא סופר סת"ם. אמו היא בינה (מאיה גסנר). הם אינם בקשר אתו ורק בתם אסתר (ורוניקה ניקול) שומרת על קשר אתו ללא ידיעתם.

בבית הספר למוזיקה במוסררה פגש אולי את אמאל (מריה זריק) הערביה והם התאהבו וגרו ביחד. אמאל רבה עם משפחתה ורק אחיה סמיר (ג'מיל ח'ורי) תומך בה נפשית ואומר שעליה לגלות לבינה את מוצאה אך אמאל חוששת.

כעת נפגשות בינה ואמאל בבית החולים. אמאל קוראת לעצמה שרה ואומרת שהיא בתו של חולה בתרדמת שאין לו משפחה. היא מתיידדת עם אדם (אבי דנגור) שמטפל באשתו שנמצאת בתרדמת. מאיר הוא חזק באמונתו. לפי עצת הרב (מנחם צברי) הוא עושה טקס כפרות עם תרנגול מעל מיטת אולי, מגיע לביתו של אולי ובודק את התפילין שלו ורוצה לשנות את שמו בעצת הרב.

בינה לא מאמינה בכל זה ומאשימה את מאיר בניתוק עם אולי. היא מתקרבת ל"שרה" והן מבלות שעות ארוכות ליד מיטת אולי, עושות לו מסאז' אך אמאל מפחדת לגלות לה את האמת שהיא ערביה.

מאיר מוצא בדירתו של אולי פתק אהבה בחתימתה של אמאל. הוא מגלה זאת לבינה שמשנה את יחסה לאמאל ודורשת ממנה להסתלק. אמאל עוזבת בצער. בינה רואה בטלפון של אולי תמונות רבות של הזוג הצעיר. היא נמלכת בדעתה ומתקשרת לאמאל. אמאל חושבת שאולי מתקשר אבל כשהיא שומעת את קולה של בינה, היא מנתקת.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|מאיה גסנר
|בינה
|
|-
|יורם טולדנו
|מאיר
|
|-
|מריה זריק
|אמאל
|
|-
|ורוניקה ניקול
|אסתי
|
|-
|רועי גולן
|אוליאל "אולי"
|
|-
|ג'מיל ח'ורי
|סמיר
|
|-
|אבי דנגור
|אדם
|
|-
|מנחם צברי
|רב
|
|}

==קישורים חיצוניים==

* 
* [https://www.youtube.com/watch?v=nYkWlKDI9Z4 קדימון לבין העולמות], באתר יוטיוב
* [https://cinemaofisrael.co.il/בין-העולמות בין העולמות], בספר הקולנוע הישראלי
* [https://www.edb.co.il/title/t0026976/ בין העולמות], באתר אידיבי
* [https://saloona.co.il/culture/ביקורת-סרט-בין-העולמות ביקורת על בין העולמות], באתר סלונה

קטגוריה:סרטי 2016
קטגוריה:סרטים ישראליים משנת 2016
קטגוריה:סרטים ישראליים
קטגוריה:סרטים בעברית
קטגוריה:סרטי דרמה ישראליים
קטגוריה:סרטים על הסכסוך הישראלי-פלסטיני
סלמון במדיח כלים

חתיכות דג עטופות ב[[נייר אלומיניום במדיח כלים.]]
סלמון מדיח כלים מוכן להגשה.
סלמון במדיח כלים היא מנת דג אמריקאית המתבשלת בחום של מדיח הכלים. עיקר הבישול מתרחש בשלב הייבוש של המדיח. דרך בישול זו איננה מומלצת, ועלולה להביא לאכילת דגים שאינם מבושלים כראוי, להרעלת מזון, לבחילות ולהקאות.

== אופן ההכנה ==
חתיכות סלמון מתובלות עטופות היטב בשתי שכבות לפחות של רדיד אלומיניום מוכנסות למדיח כלים. מגדירים את מדיח הכלים לבצע שטיפה וייבוש. הסלמון נצלה, מאודה ונאפה. היתרון בשיטה הוא שהבישול נטול ריח.<ref></ref>

=== סיכונים ===
למדיח כלים אין טמפרטורות מוגדרות כמו כיריים ותנור ולכן יש סיכון שהדג לא יתבשל לגמרי.<ref></ref>

== היסטוריה ==
מקור המנה בארצות הברית, הכנה זו של דגים הודגמה על ידי וינסנט פרייס בשנת 1975 כאשר הופיע ב-The Tonight Show עם ג'וני קרסון. פרייס הציג אותה כ"מנה שכל טיפש יכול להכין".<ref></ref><ref></ref>

הכנת המנה הוצגה בתוכנית הקנדית The Surreal Gourmet בהנחיית בוב בלומר בשנת 2002.<ref></ref><ref></ref> דיווחים על המנה פורסמו על ידי וול סטריט ג'ורנל,<ref></ref> NBC,<ref></ref> BBC,<ref></ref> ווג,<ref></ref> CHOICE<ref></ref> ו-CBS News אשר ראיינו את קים דאגלס על הספר The Black Book of Hollywood Diet Secrets היכן שהמנה מוצגת.<ref></ref>

== קישורים חיצוניים ==

* 
* 
* 
* [http://www.cbsnews.com/video/watch/?id=3934089n קים דאגלס מציגה את המנה בתוכנית בוקר ב-CBS News במרץ 2008 (סמוך לסוף הסרטון)]

== הערות שוליים ==

קטגוריה:מאכלי דגים
קטגוריה:המטבח האמריקאי
אדלידיי

אדלידיי או אדלירי (באיסלנדית: Elliðaey או Ellirey) הוא אי קטן מדרום לאיסלנד. האי הוא האי הצפון-מזרחי ביותר של הארכיפלג וסטמאנאאיאר.<ref></ref>

== גאוגרפיה ==
שטח האי הוא 0.45 קמ"ר (110 אקר או 45 הקטאר). הוא האי השלישי בגודלו בארכיפלג וסטמאנאאיאר. על האי אין אוכלוסייה קבועה של בני אדם.<ref></ref> חיים עליו בעיקר תוכיי ים.<ref></ref>

על האי קיימים שני מבנים. אחד מהם הוא בקתת ציד שנבנתה ב-1953 על ידי אגודת הציד של אדלידיי.<ref></ref><ref name="Snopes"></ref> השני הוא צריף אחסון ובית מלאכה שנבנה בגבעה שמול בקתת הציד. ברשתות החברתיות, בקתת הציד מכונה לעיתים קרובות "הבית הבודד ביותר בעולם".<ref></ref>

== קישורים חיצוניים ==

== הערות שוליים ==

קטגוריה:איסלנד: איים לא מיושבים
קטגוריה:איסלנד: איים
דירת מיטה

דירת מיטה (בסינית: 牀位寓所 או 籠屋) הוא סוג מגורים שנפוץ בהונג קונג, שגדול מספיק עבור מיטת קומתיים אחת מוקפת בכלוב מתכת.<ref name="HK_2000"></ref> נכון ל-2007, כ-53,200 אנשים חיו בדירות מיטה בהונג קונג.<ref></ref>

האנשים שחיים בדירות מיטה הם בדרך כלל בעלי הכנסה נמוכה, כולל קשישים, משתמשי סמים ועובדים בעלי כישורים נמוכים או לא מיומנים.<ref name="Apple_2011"></ref> על פי המועצה המחוקקת של הונג קונג, האנשים שחיו בדירות מיטה היו אלו שלא זכאים לרווחה סוציאלית, לדירה מסובסדת או לחשמל.<ref name="legco2"></ref> רוב האנשים שחיים בדירות מיטה הם גברים. כמו כן, תנאי החיים ובטיחות דירות המיטה הם לרוב גרועים.

המונח דירת מיטה בהונג קונג מתייחס לבית המכיל 12 אנשים או יותר השוכרים חללי מיטה בנפרד. ממשלת הונג קונג מכירה בסוג מגורים זה, אך מחייבת את בעלי דירות המיטה להגיש בקשה לרישיון מיוחד.<ref></ref><ref></ref>

== היסטוריה ==
דירות המיטה היו פופולריות בהונג קונג במהלך שנות ה-50 וה-60 של המאה ה-20, וזאת בעקבות הגירה של סינים כתוצאה ממלחמת האזרחים הסינית, וכן העלייה בשיעורי הילודה בהונג קונג.<ref>Hong Kong Annual Report. 1962. Population. p. 36.</ref> בניסיון להתמודד עם הביקוש לדיור, ממשלת הונג קונג החלה לבנות מבני דיור ציבורי. עם זאת, היא לא יכלה לטפל בנטל הנוסף של מהגרי עבודה סינים על שוק הדיור בהונג קונג. כמו כן, לא הייתה לממשלה מדיניות דיור או הגנה על עבודה באותה תקופה. לפיכך, דירות המיטה נהיו פופולריים בקרב מהגרי העבודה מאחר שדמי השכירות של דירות אלו היו נמוכים.<ref>(2008) [http://www.soco.org.hk/cagehome2008/cage_bkg.htm#history Society for Community Organization. What is a "Caged Home"?] </ref>

כיום, אנשים עדיין גרים בדירות מיטה בהונג קונג וזאת בעקבות מערכת הניקוד לדיור ציבורי והורדת מכסות הדיור הציבורי בהונג קונג. כמו כן, על פי חוק יסוד הונג קונג, מהגרים להונג קונג חייבים להמתין שבע שנים עד שיהו תושבי קבע הונג קונג. כתוצאה מכך, מהגרים עניים נאלצים לעיתים קרובות לגור בדירות מיטה עד שהם מקבלים תושבות קבע.<ref name="legco2" />

== ראו גם ==
* מלון כמוסות
* דירה מפוצלת

== קישורים חיצוניים ==
* 
* 
* [https://www.flickr.com/search/?text=cage%20home%20hong%20kong דירות מיטה בהונג קונג], פליקר
<div class="mw-content-ltr">
* 
* 
</div>

== הערות שוליים ==

קטגוריה:הונג קונג
קטגוריה:מגורים
עודד זימן

עודד זימן הוא קצין בצה"ל בדרגת אלוף-משנה, המשמש מפקד חטיבה 55. קודם לכן שימש מפקד בא"ח צנחנים ומפקד סיירת צנחנים.

== ביוגרפיה ==
עם גיוסו לצה"ל בשנת 2003, התנדב זימן לצנחנים והתקבל לפלחה"ן צנחנים. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. בשנת 2008 היה סגן מפקד הפלחה"ן במבצע עופרת יצוקה. בשנים 2013-2011 פיקד על פלחה"ן צנחנים. בהמשך לקח חלק במבצע צוק איתן ושימש כקצין האג"ם של חטיבת הצנחנים. בשנת 2019 מונה למפקד סיירת צנחנים. תחת פיקודו הגדוד הוסב ממתכונת גדס"ר לסיירת. בהמשך מונה למפקד בא"ח צנחנים בין השנים 2021–2023. ב-2023 הועלה לדרגת אל"ם ומונה למפקד חטיבה 55.

== הערות שוליים ==

 קטגוריה:מפקדי גדודים בחטיבת הצנחנים
 קטגוריה:מפקדי חטיבה 55
 קטגוריה:אלופי-משנה בצה"ל
קטגוריה:ישראלים שנולדו במאה ה-20
אדמה (שיר)

אדמה הוא שיר בביצוע הזמרת הישראלית עפרה חזה. אהוד מנור כתב את מילותיו ויאיר קלינגר הלחין אותו. השיר הוא שיר הנושא של אלבום הסולו התשיעי של חזה, "אדמה", שהתפרסם ב־1985.

== על השיר ==
בשנות ה־70 התגורר יאיר קלינגר בפריז. הוא הקפיד אומנם לשלוח מדי שנה שיר לפסטיבל הזמר והפזמון בישראל, אך עיקר עשייתו הייתה במוזיקה העולמית.

לקראת סוף העשור הלחין קלינגר את השיר. הביצוע הראשון שלו היה באנגלית ונקרא בשם "Love is Love". הזמרת האיטלקייה אלסנדרה מוסוליני ביצעה אותו ב־1980 בפסטיבל טוקיו והגיעה איתו למקום השני בתחרות. בעקבות ההצלחה, השיר תורגם לגרמנית, שוודית וצרפתית (בביצוע של הזמרת מישל ת'ור ).

ב־1985, אחרי שקלינגר חזר להתגורר בישראל, הוא הביא לאהוד מנור קלטת עם השיר ואמר לו שזה לא סביר שאין גרסה לשיר דווקא בשפתו של המלחין, ואז ניגש מנור לתרגם את השיר. מנור ידוע כמתרגם מחמיר ומדויק שהקפיד מאוד על חריזה ומצלול מבלי לפגוע בתוכן הטקסט המתורגם, אבל למרות שהתרגום המתבקש לשיר זה הוא "אהבה", שמתיישב יפה על הלחן של המילים "Love is Love", בחר מנור לתרגם את השיר ל"אדמה". עפרה חזה ומנהלה בצלאל אלוני שמעו את השיר, התלהבו והפכו אותו לשיר הנושא של אלבומה החדש שיצא באותה שנה.

== הצלחה ==
"אדמה" הוצג ב"פינה לשיפוטכם" של מצעד הפזמונים השבועי של רשת ג' ב־30 באפריל 1985. השיר זכה להצלחה והגיע בשיאו למקום הראשון ב־9 ביולי 1985, מקום בו שהה במשך שבועיים. בסך הכל צעד השיר במשך 12 שבועות עד 13 באוגוסט 1985, אז יצא מהמצעד. במצעד הפזמונים העברי השנתי לשנת תשמ"ה של התחנה השיר דורג במקום החמישי, ובמצעד השנתי של גלי צה"ל הוא דורג במקום השביעי.

=== מיקומי שיא ===
==== מצעדים שבועיים ====

==== מצעדי סוף שנה ====

== קישורים חיצוניים ==

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי יאיר קלינגר
קטגוריה:סינגלים שהגיעו למקום הראשון בישראל